अमर कथाकार फणीश्वरनाथ रेणु केर रचना पर बनल फिल्म तीसरी कसम कें गवाह २०० साल पुरान बरगदक पेड़ राज्य मे मंगलकए आएल तूफान मे नष्ट भ गेल । ई उएह बरगद केर गाछ छल जतए फिल्म तीसरी कसम के मशहूर गीत "सजनवां बैरी हो गए हमार. . " कें शूटिंग भेल छल ।
 एहि प्रलयंकारी तूफान सं रेणुजी कें पुश्तैनी मकानो धराशायी भ गेल। एही ठाम रेणुजी कें बाल्यकाल बीतल छलन्हि आ एतहि रहि ओ कतेको कालजयी रचना कएने छलाह। मुदा एहि तूफानक पछाति,आब ओ सभ चीज स्मृति मात्र रहि जाएत। एही मास, 11 अप्रैल कए,रेणुजीक पुण्यतिथि पर गाम मे कार्यक्रम आयोजित भेल छल आ रेणुजी कें प्रतिमा पर पुष्पांजलि सेहो अर्पित कएल गेल छल। ज्ञातव्य जे एहि तूफान मे सए सं बेसी लोक मारल गेल छलाह आ हजारों घर नष्ट भ गेल अछि । 